فیلسطین رهبرلیگی بیرلشمیش عرب امیرلیک‌لری‌نین ایسراییل ایله موناسیبت‌لرینی نورمال‌لاشدیرماق باره‌ده راضی‌لیغینی قدس، القصی مسجیدی و فیلیسطینه خیانت کیمی قیمتلندیریب.
فیلیسطین رهبرلیگی‌نین وئردیگی یازیلی آچیقلامادا بیرلشمیش عرب امیرلیک لرینین ایسرایل ایله راضیلاشماسی‌نین کسکین شکیلده قیناندیغی و رد ائدیلدیگی بیلدیریلیب.
بیاناتدا بیرلشمیش عرب امیرلیک لرینین "ایشغالچی دؤولت" ایسراییل طرفیندن ایشغال ائدیلمیش اوردون چایی‌نین باتی ساحلی‌نین بعضی حیسه‌لری‌نین الحاقی‌نین موقتی اولا‌راق دایاندیریلماسی قارشیلیغیندا و القصی-نی یهودیلشدیرمک پلان‌لاری‌نین کؤلگه‌سینده بو راضیلیغا گلدیگی وورغولانا‌راق دئییلیب کی، بیرلشمیش عرب امیرلیک لرینین ایسراییل ایله راضی‌لیغی قدس، القصی مسجیدی و فیلیسطینه قارشی خیانت‌دیر. بو آددیم عرب باریش تشببوسو، عرب بیرلیگی و ایسلام امکداش‌لیق تشکیلاتی ایجلاس‌لاری‌نین قرارلارینی و اولوسلار آراسی قانون‌لاری محو ائتمک‌دیر. بو هم ده فیلیسطین خالقی‌نین حقوق‌لارینی، مقدس‌لرینی، خصوصاً القصی مسجیدی و 1967-جی ایل سرحدلرینده موستقیل فیلیسطین دؤولتی‌نین طلب‌لرینی گؤزدن یایین‌دیرماق‌دیر.
بیاناتدا بیرلشمیش عرب امیرلیک لرینی بو قراردان گئری دؤنمه‌یه چاغیریلا‌راق، عرب خالق‌لاری‌نین بو جور قرارلارا اعتبار ائتمه‌‌مه‌سی‌نین واجیب‌لیگی وورغولانیب.
بیاناتدا بیرلشمیش عرب امیرلیک لری و یا باشقا بیر طرفین فیلیسطین خالقی آدیندان دانیشماق حقوقونون اولمادیغینا ایشاره ائدیلیب و بیلدیریلیب کی، فیلیسطین آزادلیق تشکیلاتی فیلیسطین خالقی‌نین یگانه قانونی نماینده‌سی‌دیر. فیلیسطین رهبرلیگی عرب بیرلیگینی عاجیل ایجلاسا و ایسلام امکداش‌لیق تشکیلاتی-نی ده بو قراری رد ائتمه‌یه چاغیریر.
داها سونرا فیلیسطین بیرلشمیش عرب امیرلیک لری- ایسراییل آراسیندا ایمضا‌لانان نورماللاشما را     یلاشماسینا جاواب اولا‌راق سفیرینی ابوظبی-دن چیخاریب.
